யூடிஎஃப்ஜே-39546284

யூடிஎஃப்ஜே-39546284 (UDFj-39546284) என்பது 13.2 பில்லியன் ஆண்டுகளுக்கு முன்னர் இருந்த ஒரு விண்மீன் பேரடை ஆகும். இது பெரு வெடிப்புக்கு 480 மில்லியன் ஆண்டுகளுக்குப் பின்னர் தோன்றியதாகக் கணக்கிடப்பட்டுள்ளது. 2011, சனவரி 26 ஆம் நாள் வரை கண்டுபிடிக்கப்பட்ட பேரடைகளுள் இதுவே மிகப் பழமையானதாகும். நாசாவின் ஹபிள் விண்வெளித் தொலைநோக்கி மூலம் அவதானிக்கப்பட்ட  இப்பேரடையின் சிவப்புவரி இடப்பெயர்வு (z) ~10 ஆகும். ஆனாலும், முன்னர் கண்டுபிடிக்கப்பட்ட யூடிஎஃப்வை-38135539 என்ற பேரடை போன்று யூடிஎஃப்ஜே-39546284 என்ற இப்பேரடை நிறமாலை மூலம் இன்னும் உறுதிப்படுத்தப்படவில்லை.

ஒப்பீட்டளவில் மிகச் சிறிய காலப்பகுதியில் பேரடைகளின் எண்ணிக்கை வளர்ந்து வந்துள்ளமை இக்கண்டுபிடிப்பின் மூலம் அறியப்பட்டுள்ளது. பெரு வெடிப்புக்குப் பின்னர் 500 மில்லியன் ஆண்டுகளாக ஒரு பேரடையே இருந்துள்ளது. அதற்குப் பின்னர் 150 மில்லியன் ஆண்டுகளில் 10 பேரடைகள் உருவாயின. இது 100 மில்லியன் ஆண்டுகளில் இரட்டிப்பாகியது.

மேலும் பார்க்க 
 மீள் அயனாக்கல் (Reionization)

மேற்கோள்கள் 

 UDFj-39546284 on WikiSky

 

விண்மீன் பேரடைகள்
2011 இல் அறிவியல்